Public procurement notice: Contract Award Notice
Published: 2023-06-19
Buyer: Kirkkonummen kunta
Country: FI
Contract type: Services
Procedure: Open procedure
CPV classification: 71315200 | 71530000: Construction consultancy services | 72224000: Project management consultancy services
Award criteria: The most economic tender

Technical requirements: Hankinta koskee Kirkkonummen kunnan Nissnikun koulun elinkaarihankkeen konsulttipalveluita hankintavaiheessa. Lisätietoja hankinnasta saa tarjouspyynnön liitteestä 1 Hankinnan kohteen kuvaus.
Julkisista hankinnoista ja käyttöoikeussopimuksista annetun lain 125 § mukaan hankintamenettely voidaan keskeyttää vain todellisesta ja perustellusta syystä. Hankintamenettelyn keskeyttämistä koskevaan ratkaisuun sovelletaan, mitä hankintaa  koskevasta päätöksestä säädetään 123 §:ssä.
Tarjouspyynnön julkaisun jälkeen on ilmennyt, että tarjouspyynnössä on ollut virhe. Hankintayksikkö sai kysymyksen tarjouspyyntöön liittyen Kysymykset ja vastaukset - vaiheen aikana, jonka myötä kävi ilmi, että Hankintayksikkö on virheellisesti laatinut tarjouspyynnön Muut ehdot. Juridisen asiantuntemuksen vähimmäisvaatimuksessa vaadittiin vähintään asianajajan tutkinto kaikilla henkilöillä ja kokemusta sopimusjuridiikan ja hankintalain aloilta vähintään kolmen elinkaarihankkeen osalta viimeisen viiden vuodan ajalta.
Lisäksi hankintamenettelyn aikana on käynyt ilmi, että tarjouspyyntöön kirjatut palveluja koskevat vaatimukset ja tekniset määritelmät ovat olleet osin epätarkkoja.
Hankintalain esitöissä (HE 108/2016 vp) on todettu, että lain 125 § on säilynyt muuttumattomana aiemmin voimassa olleen hankintalain (348/2007) 73 a §:ään nähden. Viimeksi mainitun lain esitöiden (HE 182/2010 vp) mukaan hyväksyttävänä keskeyttämisperusteena on oikeuskäytännössä pidetty muun ohella epäonnistunutta tarjouspyyntöä, jonka perusteella on ollut mahdotonta suorittaa vertailua.
Oikeuskäytännössä on varsin vakiintuneesti todettu, että hankintamenettelyn keskeyttäminen ei edellytä vakavien tai poikkeuksellisten seikkojen olemassaoloa. Hankintamenettelyn keskeyttämisen edellytyksenä oleva todellinen ja perusteltu syy voi johtua myös hankintayksikön omasta toiminnasta tai laiminlyönnistä aiheutuvasta hankintamenettelyn virheellisyydestä. (esim. MAO:491/20, KHO:2015:181, KHO 2.3.2018/925). Hyväksyttävänä perusteena hankinnan keskeyttämiselle on myös pidetty tarjouspyynnön osoittautumista tulkinnanvaraiseksi, virheelliseksi tai hankintayksikön tarpeita vastaamattomaksi. Hankintalaki ei edellytä hankintayksikköä tekemään hankintapäätöstä, jos hankintamenettelyn aikana hankinnan toteuttaminen osoittautuu epätarkoituksenmukaiseksi tai muuten mahdottomaksi (esim. MAO:412/19).
Edellä mainituista syistä johtuen hankintayksiköllä on todellinen ja perusteltu syy hankinnan keskeyttämiseen.
459465 / Nissnikun koulu, elinkaarihankkeen konsulttipalveluiden (554/2019) hankinnan tarjouskilpailu tulee siten keskeyttää ja hankintaprosessi tulee käynnistää uudelleen. Hankintayksikkö tulee tarkentamaan tarjouspyyntöä tarvittavilta osin ja siinä laajuudessa kuin se on hankinnan kohteen kannalta olennaista. Uusi tarjouspyyntö tullaan julkaisemaan mahdollisimman pian tarjouspyynnön korjaamisen jälkeen.